Diari Oficial de la Generalitat Valenciana


Sumari del DOGV 4435, del 07-02-2003 (2003/1153)

RESOLUCIÓ de 15 de gener de 2003, del conseller d'Obres Públiques, Urbanisme i Transports, per la qual s'estima parcialment el recurs d'alçada interposat per Hermanos Sanz Lozano, CB, contra l'acord de la Comissió Territorial d'Urbanisme d'Alacant, de 10 de desembre de 2002, pel qual es va denegar l'aprovació definitiva de l'Homologació i Pla Parcial Sector ADU-18 de San Miguel de Salinas.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4435

Data del DOGV
:   07-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/1153


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 15 de gener de 2003, del conseller d'Obres Públiques, Urbanisme i Transports, per la qual s'estima parcialment el recurs d'alçada interposat per Hermanos Sanz Lozano, CB, contra l'acord de la Comissió Territorial d'Urbanisme d'Alacant, de 10 de desembre de 2002, pel qual es va denegar l'aprovació definitiva de l'Homologació i Pla Parcial Sector ADU-18 de San Miguel de Salinas. [2003/1153]
  
Vist el recurs d'alçada interposat per Hermanos Sanz Lozano CB contra l'acord de la Comissió Territorial d'Urbanisme d'Alacant, de 10 de desembre de 2002, pel qual es va denegar l'aprovació definitiva de l'Homologació i Pla Parcial Sector ADU-18 de San Miguel de Salinas, i de conformitat amb els següents,
  
Antecedents de fet
  
Primer
  
La Comissió Territorial d'Urbanisme d'Alacant, en la sessió de 10 de desembre de 2002, va acordar denegar l'aprovació definitiva de l'Homologació i Pla Parcial sector ADU-18 de les Normes Subsidiàries del municipi de San Miguel de Salinas pels motius exposats en les consideracions tecnicojurídiques primera, segona i tercera del mencionat acord.
  
Segon
  
Notificat l'anterior acord el 12 de desembre de 2002, interposa recurs d'alçada, amb data 8 de gener de 2003, Hermanos Sanz Lozano CB contra el mencionat acord i sol·licita que este es declare nul de ple dret, i adjunta, així mateix, informe del Servici Territorial de Carreteres d'Alacant de la COPUT, documentació que esmena en part les deficiències que impedien la seua aprovació definitiva i Declaració d'Impacte Ambiental dictada el 12 de desembre de 2002 per la directora general de Planificació i Gestió del Medi de la Conselleria de Medi Ambient.
  
Tercer
  
Amb data 14 de gener de 2003 emet informe el Servici Territorial d'Urbanisme d'Alacant en relació al recurs de referència.
  
Fonaments de dret
  
Primer
  
El present recurs d'alçada és admissible, ja que compleix els requisits exigits per la Llei 4/1999, de 13 de gener, de modificació de la Llei 30/1992, de Règim Jurídic de les Administracions Públiques i Procediment Administratiu Comú, relatius a la competència de l'òrgan per a resoldre el recurs (article 114.1), a la legitimació del recurrent per a interposar-lo (article 107.1), al termini d'interposició (un mes segons l'article 115.1) i a l'acte objecte del recurs, ja que es tracta d'una resolució administrativa (article 107. l).
  
Segon
  
El recurrent al·lega en resum el següent:
  
1. Que hauria resultat més lògic un acord de suspendre l'aprovació definitiva fins que s'esmenaren les deficiències indicades.
  
2. Que la tramitació ha sigut correcta i la documentació està completa i que hi ha, únicament quant a les determinacions proposades, obstacles que no són insalvables.
  
3. Analitza les deficiències assenyalades en l'acord denegatori objecte de recurs i manifesta:
  
- Que l'Ajuntament ha notificat als titulars que si bé en principi no resultaven afectats sí que ho estaven en última instància per les modificacions en l'ordenació.
  
- Que en el nou document que hi adjunten s'inclouen les conclusions derivades dels riscs observats en les cartografies temàtiques de la COPUT.
  
- Que en el dit document que ara s'aporta, establix reserva de zona verda de xàrcia estructural, s'inclouen en la memòria justificativa i plànols d'ordenació les zones verdes en condicions adequades, proposa mesures compensatòries.
  
- Que el traçat dels límits del sector s'ha determinat seguint les instruccions de l'Ajuntament adaptat a les exigències de la Conselleria de Medi Ambient i de l'Oficina del Pla de Carreteres de la COPUT i que no coincidix amb els límits de la propietat.
  
- Que s'ha sol·licitat informe a la Divisió de Recursos Hidràulics de la COPUT i a la Mancomunidad del Canal del Taibilla.
  
- Que la proposta s'ha realitzat tenint en compte el Pla General en tramitació.
  
Tercer
  
Respecte d'això cal indicar, com es desprén de l'informe emés pel Servici Territorial d'Urbanisme d'Alacant que ?la nova documentació que s'aporta, de la qual no consta aprovació municipal, datada a l'octubre de 2002, diferix de forma significativa de l'examinada per la Comissió Territorial d'Urbanisme d'Alacant, en la sessió de 10 de desembre de 2002, en la qual es va resoldre denegar la seua aprovació definitiva.
  
Sobre esta nova documentació va ser dictada la Declaració d'Impacte Ambiental i emés l'informe favorable del Servici Territorial de Carreteres d'Alacant que s'adjunta al recurs.
  
Amb la documentació esmentada podrien considerar-se remoguts, en part, els obstacles que impedien l'aprovació definitiva i que van motivar l'acord denegatori. No obstant això, i sense perjuí d'una anàlisi en major profunditat, seguixen observant-se determinades deficiències tècniques en el document que obstaculitzarien la seua aprovació definitiva.-
  
Quart
  
No pot admetre's la sol·licitud de declaració de nul·litat de ple dret, ja que l'acte administratiu objecte de recurs és ajustat a dret perquè no incorre en cap de les causes de nul·litat de l'article 62 de la Llei 30/1992, de 26 de novembre, sobre Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, així mateix en el moment de l'adopció de l'acord de la Comissió Territorial d'Urbanisme d'Alacant, de 10 de desembre de 2002, no constava la Declaració d'Impacte Ambiental, ni havien sigut esmenades les deficiències assenyalades en els informes tècnics.
  
No obstant això, en virtut del principi d'economia processal, a fi d'evitar tràmits innecessaris, de conformitat amb el que disposa l'article 66 de la Llei 30/1992, de 26 de novembre, sobre Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, Conservació d'actes i tràmits, procedix estimar en part el recurs presentat i retrotraure les actuacions al moment immediatament anterior a l'adopció de l'acord objecte de recurs.
  
Cinqué
  
El conseller d'Obres Públiques, Urbanisme i Transports és competent per a resoldre el recurs interposat, de conformitat amb el que establix l'article 7 del Reglament Orgànic de la Conselleria d'Obres Públiques, Urbanisme i Transports, Decret 210/2001, de 18 de desembre i el Decret 77/1996, de 16 d'abril del Govern Valencià pel qual s'aprova el Reglament d'Òrgans Urbanístics de la Generalitat Valenciana.
  
Vists els preceptes legals citats i la resta de general i pertinent aplicació, resolc:
  
Estimar parcialment el recurs d'alçada interposat per Hermanos Sanz Lozano CB, contra l'acord de la Comissió Territorial d'Urbanisme d'Alacant, de 10 de desembre de 2002, pel qual es va denegar l'aprovació definitiva de l'Homologació i Pla Parcial Sector ADU-18 de San Miguel de Salinas, en el sentit de retrotraure el procediment al moment immediatament anterior a l'adopció de l'acord objecte de recurs perquè, prèvia aprovació municipal, s'examine novament el projecte relatiu a l'Homologació i Pla Parcial Sector ADU-18 del municipi de San Miguel de Salinas i com a conseqüència derivada es deixa sense efecte l'acord de la Comissió Territorial d'Urbanisme d'Alacant objecte del present recurs administratiu.
  
Contra la present resolució, que posa fi a la via administrativa, es podrà interposar recurs contenciós administratiu, davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia següent de la notificació o publicació d'esta, de conformitat amb el que establix l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjuí que es puga interposar qualsevol altre recurs que es considere oportú.